น้ำมันปิดร่วง/ดาวโจนส์ลดลง/ทองบวก
หุ้นดาวโจนส์ปิดลบ 150.57 จุด ด้านราคาน้ำมันร่วง 1.14 ดอลลาร์ ขณะที่ทองคำ บวก 2.90 ดอลลาร์
29 มิ.ย. 2564

ดัชนีเฉลี่ยอุตสาหกรรมดาวโจนส์ปิดที่ 34,283.27 จุด ลดลง 150.57 จุด หรือ -0.44% ดัชนี เอสแอนด์พี 500 ปิดที่ 4,290.61 จุด เพิ่มขึ้น 9.91 จุด หรือ +0.23% ดัชนี แนสแดค ปิดที่ 14,500.51 จุด เพิ่มขึ้น 140.12 จุด หรือ + 0.98%ดัชนีดาวโจนส์ตลาดหุ้นนิวยอร์กปิดลบเมื่อวันที่ 28 มิ.ย. นักลงทุนเทขายหุ้นกลุ่มพลังงานและกลุ่มการเงินซึ่งเป็นหุ้นวัฏจักร (Cyclical Stocks) ท่ามกลางความวิตกกังวลเกี่ยวกับผลกระทบจากการแพร่ระบาดของโรคโควิด-19สัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนกรกฎาคม ลดลง 1.14 ดอลลาร์ ปิดที่ 72.91 ดอลลาร์ต่อบาร์เรล ด้านเบรนต์ทะเลเหนือลอนดอนงวดส่งมอบเดือนสิงหาคม ลดลง 1.50 ดอลลาร์ ปิดที่ 74.68 ดอลลาร์ต่อบาร์เรล นักลงทุนวิตกกังวลว่าการแพร่ระบาดอย่างหนักของโรคโควิด-19 ทั้งในยุโรปและเอเชียนั้น จะส่งผลกระทบต่อกิจกรรมทางเศรษฐกิจและความต้องการใช้น้ำมัน ขณะเดียวกันนักลงทุนจับตาการประชุมของกลุ่มประเทศผู้ส่งออกน้ำมัน (โอเปก) และชาติพันธมิตร หรือโอเปกพลัส ในสัปดาห์นี้ราคาทองคำตลาดโคเม็กซ์งวดส่งมอบเดือนสิงหาคม เพิ่มขึ้น 2.90 ดอลลาร์ ปิดที่ 1,780.70 ดอลลาร์ต่อออนซ์